“KUPERJANOVLASTE RADA 2021“
VÕISTLUSJUHEND
EESMÄRK:

Kontrollida võistkondade võimet täita neile antud ülesandeid ja testida võistlejate füüsilist vastupidavust ning põhilisi oskusi.
KORRALDAJAD JA LÄBIVIIJAD: 

Võistluse korraldajad ja läbiviijad on Noorte Kotkaste Valgamaa malev ja Kodutütarde Valgamaa ringkond, koostöös Kaitseliidu Valgamaa malevaga ja Naiskodukaitse Valga ringkonnaga.
AEG JA KOHT: 

Võistlusmatk toimub 30.juuli - 01.august 2021 Valgamaal. Võistlusmatka finiš on 01.augustil viimasele võistkonnale orienteeruvalt kell 10:00. 
Võistkondade viimane registreerimisaeg on 19.juuli 2021, registreerimisel saata täidetuna võistkonna ülesandmisleht.

Osalejate lapsevanema nõusolekulehed peavad digiallkirjastatud kujul olema saadetud kontaktmeilile hiljemalt 28.07.2021!

Registreeruda ja infot saab järgneval kontaktil: 
Kaimo Vahtra +372 5146384 / 59417  kaimo.vahtra@kaitseliit.ee
AJAKAVA: 
30. juuli 2021
17:30 – 18:00 Mandaat (Metsniku harjutusväljak, Valga vald)
18:00 – 18:30 Õhtusöök 
18:45 -            Infominutid

20:00 -            Võistkondade start. (stardiintervall 10 min)
31. juuli 2021
07:00 – 08:30
Hommikusöök (korraldajad, esindajad)

13.00 – 14:30 
Lõunasöök (korraldajad, esindajad)

18:00 – 19:30 Õhtusöök (korraldajad, esindajad)

20:00 – 20:30 Esindajate koosolek (vajadusel)

01. august 2021
08:00 – 10:00 Hommikusöök
07:00 -            Võistkondade lõpetamine
12:00 –           Võistluse lõpetamine

12:30 – ……..
Kojusõit
OSALEJAD: 

Võistlusmatkast võtavad osa Kodutütarde ja Noorkotkaste neljaliikmelised võistkonnad (lubatud ka segavõistkonnad): vanuses 13 – 18 a (k.a.). Maksimaalselt saab võistlusele 30 võistkonda ja eelisjärjekorras saavad võistlusele Valgamaa võistkonnad.
RADA JA VÕISTLUSTINGIMUSED: 

Võistlusmatka kogupikkus on orienteeruvalt 50 km. Võistkonnal tuleb liikuda maastikul ning täita talle antud ülesandeid. Võistkond peab kogu matka jooksul hakkama saama stardist kaasa võetud vahenditega ja ilma igasuguse kõrvalise abita väljaspool kontrollpunkti.
Põhikaardina kasutatakse Eesti Kaitseväe topograafilist kaarti mõõtkavas 1 : 50 000.

Maastikul liikudes ei tohi häirida oma tegevusega kohalikke elanikke.
Võistlusmatkal toimub liikumine kontrollpunktist  kontrollpunkti vastavalt etteantud järjestusele ning ajagraafikule. Kontrollpunktides tuleb täita etteantud ülesandeid. Kui võistkond jõuab kontrollpunkti pärast talle ette nähtud ülesande algusaega, teda ülesande sooritamisele ei lubata ja selle ülesande eest antakse talle maksimaalsed karistuspunktid. 
Kui võistkond hilineb ettevalmistusaja piires, on kohtunikul õigus otsustada, kas võistkond on võimeline alustama ülesande täitmist õigeaegselt või mitte.

Kui võistkond ei ilmu kontrollpunkti (jätab vahele), antakse võistkonnale selle ülesande maksimaalsed karistuspunktid ja täiendavalt veel 48 karistuspunkti.
Kontrollpunktide ümbruses on 500 m raadiuses ohutu tsoon, kus vastutegevus puudub.

Kontrollpunktis võistleja kasutusse antud varustuse (rakmed, köied, relvad, kaitseprillid jms) rikkumise, lõhkumise või kaotamise eest annab iga rikutud/kaotatud ese 24 karistuspunkti.

Võistkond diskvalifitseeritakse juhtudel: 
1. kõrvalise abi kasutamise korral (v.a rescue abistamise korral)
2. kontrollpunkti või raja tähistuse teadliku rikkumise korral

3. kohtunike/ rescue korralduste mittetäitmise korral
Otsuse võistkonna diskvalifitseerimise või jätkamise kohta teeb võistluse peakohtunik.

Võistluse peakohtunikule jääb õigus mõne ülesande ära jätmiseks või tulemuste tühistamiseks, kui seda ala ei õnnestunud kõikidel võistkondadel võrdsetes tingimustes ja määrustepäraselt läbi viia.
VASTUTEGEVUS:
Teedel liiguvad kohtunike patrullid, kes kannavad kohtuniku kaelakaarti ning nende suhe on 1:4 (ehk 1 kohtunik võtab ära 4 elutalongi juhul kui vahele jääb terve võistkond). Lisaks kasutatakse fotokaameraid (pildile jäänud võistleja loetakse tabatuks). 

OHUTUS:

Rescue meeskonna liikmed kannavad kollaseid ohutusveste ning nende antud käsud ja korraldused on täitmiseks kõigile üritusel osalevale personalile. 
Võistluse baaslaagris on võimalik saada esmaabi. 
VARUSTUS: 

Varustuse komplektsust võidakse kontrollida mandaadis, trassil ja finišis. Iga puuduv ese annab 10 karistuspunkti.
Igal võistlejal peab isikliku varustusena kaasas olema:
Võistlustrassil kohustuslik:

Ilmastikule vastav riietus 
Peakate

Kindad (köieülesandeks)
Laagrivormi saapad/matkajalatsid
Kirjutusvahend
Kell
Nööri otsas vile

Joogipudel/camelback (koos joogiga, vähemalt 1,0 liitrit)

Töötav taskulamp või pealamp koos varupatareidega
Seljakott või rakmed
Toiduaineid (võistlejad toituvad rajal enda kaasa võetud toidust 2 ööpäeva)
Tagavara pesu, - sokid
Helkur

Toidutegemise vahendid (soovituslik)

Võistkonna ühine varustus: 

1. Vähemalt 2 kompassi (soovitavalt igal võistlejal üks)

2. Mobiiltelefon hädaabi kutsumiseks (telefon peab olema laetud)
3. Ohutusköis 15 m oma võistkonna tarbeks tõmbejõuga 200kg

4. Laetud akupank (soovituslik)

5. GPS (soovituslik)
TULEMUSTE ARVESTAMINE:
Võistlustulemus sõltub kontrollpunktides sooritatud ülesannetest, võistkonna varustuse komplekteeritusest jne.
Iga katkestanud võistkonnaliikme eest saab 50 karistuspunkti. Igal võistlejal on 5 elutalongi. Iga elutalongi kaotamine  toob kaasa 10 karistuspunkti.
MAJANDAMINE:
Avatud punktides võivad esindajad täiendada oma võistkonna veevarusid. Pesemisvõimalus puudub.
PROTESTID:
Kui võistkonnal on vaidlust tekitav küsimus, siis on tal võimalus esitada protest. 

Protestis peavad olema märgitud toimunud sündmuse sisu, koht, aeg ja tunnistajad. Võimaluse korral märkida ära ka juhendi säte, mille vastu väidetavalt eksiti. Protestide lahendamiseks moodustatakse protestikomisjon. Protestid esitada kirjalikult peakohtunikule hiljemalt 20 min pärast oma võistkonna lõpetamist. 
Võistluse korraldajatel on õigus teha vajadusel muudatusi võistluse juhendis ja muuta võistlusalasid. Muudatustest teavitatakse ka võistkondi.

NB! VÕISTLUSMATKAL OSALEJATE ENDI POOLT TEKITATUD VIGASTUSTE JA HINGEHAAVADE EEST KORRALDAJAD VASTUTUST EI KANNA.
NB! VÕISTLUSMATKA KORRALDAJA TEEB VASTAVALT RIIKLIKELE SOOVITUSTELE KÕIK ENDAST OLENEVA, ET TÕKESTADA COVID-19 VIIRUSE LEVIKUT. LAPSEVANEMAL TULEB TEADVUSTADA, ET OHT HAIGESTUMISEKS ON OLEMAS KA KÕIKIDE NÕUTUD MEETMETE RAKENDAMISEL.

NB! Korraldajatel on õigus võistluse käigus tehtavaid pilte ning videomaterjale avaldada organisatsiooni kodulehel ja kommunikatsioonivahendites.

Koostas:

Kaimo Vahtra
Noorteinstruktor 
+372 5146384 / 59417
kaimo.vahtra@kaitseliit.ee
